Elektrický spotrebič

Elektrický spotrebič alebo elektrospotrebič je elektrické zariadenie používané v domácnostiach, v dielňach a pod. využívajúce k svojej činnosti elektrickú energiu. 

Elektrický spotrebič je zariadenie, v ktorom sa elektrická energia účelne mení (spotrebúva) na iný druh energie.

Elektrická energia sa mení na:
svetlo - žiarovka, žiarivka a pod.
mechanický pohyb - mixér, vŕtačka, práčka, žmýkačka, umývačka riadu a pod.
tepelnú energiu - ohrievač, elektrický radiátor, kulma, žehlička, varič a pod. 
chemickú energiu - nabíjanie akumulátora a pod.

iná (zložitejšia) forma premeny energie je pri spotrebičoch, ktoré vykonávajú zložitejšiu činnosť (premena energie sa nedá jednoznačne a jednoducho popísať). Obvykle sú vybavené elektronickými obvodmi. Súhrnne ich nazývame elektronické spotrebiče - počítač, televízor, mobilný telefón, videorekordér a pod.